La Biblioteca Infantil obrirà als matins l’última setmana del mes de juny
2025-07-24

Els xiquets de Burjassot acaben les seues classes aquest divendres i comencen les seues merescudes vacances. Pensant en el seu temps d’oci i perquè puguen aprofitar els seus primers matins de vacances, la Biblioteca Infantil canviarà el seu horari l’última setmana del mes de juny, del 22 al 26 de juny, i obrirà les seues portes al matí.

Durant tota la setmana, la biblioteca obrirà les seues portes de 10 a 13.30 hores, romanent tancada a les vesprades. Amb aquest canvi d’horari, l’equip de Biblioteques pretén que els xiquets i les xiquetes de Burjassot gaudisquen d’aquests primers dies de descans des de primera hora del matí en aquest espai municipal.

El dia 26 de juny la Biblioteca Infantil tancarà les seues portes fins al mes de setembre, ja que serà una de les aules on es desenvoluparan les activitats de l’Escola d’Estiu 2015 que començarà el dilluns 29 de juny.